【馬場第一攝】航哥食完尾胡續有攻勢
2024年04月30日 13:00
東網電視
更多新聞短片
「謙謙君子」出跑道一刻,航哥(紅帽)在欄邊盯到實。
葉楚航馬房剛戰憑「大才」食番個尾胡,29倍獨贏都好和味,叫做攞個安慰獎喇,明晚賽事葉廐派4駒上陣,有第1場五班1000米「謙謙君子」,第2場四玨1650米「蟲草之凰」,第3場五班1650米「威望」及第5場四班1200米「大紅心」,今晨動態所見,航哥續有出擊手影,在7時45分安排上述幾駒由助手騎往內圈加課,練者在機坪欄邊全程監視著,直至馬兒落隧道一刻先肯離去,再前往烽火台繼續督操,鏡頭矚目。
論實力與近績,頭場「謙謙君子」已值得注視,上仗轉倉初出即拚入Q腳,估唔到咁快有料到,復課後例課無缺,狀態保持作戰水準,原裝配搭再拚同程絕對鬥志鮮明,期望先拔頭籌。
第2場件「蟲草之凰」也要吼緊,對上兩鋪跑泥地賽1650米毫無表現,場地根本就唔啱發揮,轉番谷草作賽先係拿手好戲,快放馬配黃智弘再減10磅之利,就算今仗排11檔希望放甩對手直領終點。
早餐料:
第1場:4「謙謙君子」
第2場:5「蟲草之凰」
第3場:7「威望」
阿藍